ਸ੍ਰੀ ਸਿੱਦਗੰਗਾ ਮਠ ਵਿੱਚ ਪ੍ਰਧਾਨ ਮੰਤਰੀ ਦੇ ਭਾਸ਼ਣ ਦਾ ਮੂਲ – ਪਾਠ

ਪੂਜਨੀਕ ਸ੍ਰੀ ਸਿੱਧਲਿੰਗੇਸ਼ਵਰ ਸੁਆਮੀ ਜੀ, ਕਰਨਾਟਕਾ ਦੇ ਮੁੱਖ ਮੰਤਰੀ ਸ਼੍ਰੀ ਬੀਐੱਸ ਯੇਦੀਯੁਰੱਪਾ ਜੀ , ਕੇਂਦਰੀ ਮੰਤਰੀ ਮੰਡਲ ਦੇ ਮੇਰੇ ਸਾਥੀ ਸ਼੍ਰੀ ਡੀ ਵੀ ਸਦਾਨੰਦ ਗੌੜਾ ਜੀ , ਸ਼੍ਰੀ ਪ੍ਰਹਲਾਦ ਜੋਸ਼ੀ ਜੀ, ਕਰਨਾਟਕਾ ਸਰਕਾਰ ਦੇ ਮੰਤਰੀ, ਇੱਥੇ ਹਾਜ਼ਰ ਆਦਰਯੋਗ ਸੰਤ ਸਮਾਜ, ਸ਼ਰਧਾਲੂ, ਦੇਵੀਓ ਅਤੇ ਸੱਜਣੋ , ਤੁਹਾਨੂੰ ਸਾਰਿਆਂ ਨੂੰ ਨਮਸਕਾਰ । ਤੁਮਕੁਰ ਵਿੱਚ ਡਾਕਟਰ ਸਿਵਕੁਮਾਰ ਸੁਆਮੀ ਜੀ ਦੀ ਧਰਤੀ, ਸਿੱਦਾਗੰਗਾ ਮਠ ਵਿੱਚ ਆ ਕੇ ਮੈਨੂੰ ਬਹੁਤ ਪ੍ਰਸੰਨਤਾ ਹੋ ਰਹੀ ਹੈ । ਸਭ ਤੋਂ ਪਹਿਲਾਂ ਤੁਹਾਨੂੰ ਸਾਰਿਆਂ ਨੂੰ ਨਵੇਂ ਵਰ੍ਹੇ ਦੀਆਂ ਸ਼ੁਭਕਾਮਨਾਵਾਂ । ਵਰ੍ਹੇ 2020 ਦੀਆਂ ਤੁਹਾਨੂੰ ਸਾਰਿਆਂ ਨੂੰ ਮੰਗਲਕਾਮਨਾਵਾਂ! ਇਹ ਮੇਰਾ ਸੁਭਾਗ ਹੈ ਕਿ ਸਾਲ 2020 ਦੀ ਸ਼ੁਰੂਆਤ ਤੁਮਕੁਰ ਦੀ ਇਸ ਪਾਵਨ ਧਰਤੀ ਤੋਂ, ਤੁਹਾਡੇ ਸਾਰਿਆਂ ਦਰਮਿਆਨ ਕਰ ਰਿਹਾ ਹਾਂ । ਮੇਰੀ ਕਾਮਨਾ ਹੈ ਕਿ ਸਿੱਦਾਗੰਗਾ ਮਠ ਦੀ ਇਹ ਪਵਿੱਤਰ ਊਰਜਾ ਸਾਰੇ ਦੇਸ਼ ਵਾਸੀਆਂ ਦੇ ਜੀਵਨ ਨੂੰ ਮੰਗਲਕਾਰੀ ਬਣਾਏ । ਸਾਥੀਓ , ਅੱਜ ਕਈ ਵਰ੍ਹਿਆਂ ਬਾਅਦ ਇੱਥੇ ਆਇਆ ਹਾਂ ਤਾਂ ਇੱਕ ਸੁੰਨਾਪਣ ਜਿਹਾ ਵੀ ਅਨੁਭਵ ਹੋ ਰਿਹਾ ਹੈ । ਪੂਜਨੀਕ ਸੁਆਮੀ ਸ੍ਰੀ ਸ੍ਰੀ ਸਿਵਕੁਮਾਰ ਜੀ ਦੀ ਭੌਤਿਕ ਅਣਹੋਂਦ ਅਸੀਂ ਸਾਰੇ ਮਹਿਸੂਸ ਕਰਦੇ ਹਾਂ । ਮੈਂ ਤਾਂ ਸਾਖਿਆਤ ਅਨੁਭਵ ਕੀਤਾ ਹੈ ਕਿ ਉਨ੍ਹਾਂ ਦੇ ਦਰਸ਼ਨ ਮਾਤਰ ਨਾਲ ਹੀ ਜੀਵਨ ਊਰਜਾ ਨਾਲ ਭਰ ਜਾਂਦਾ ਸੀ । ਉਨ੍ਹਾਂ ਦੇ ਪ੍ਰੇਰਣਾਮਈ ਵਿਅਕਤਿੱਤਵ ਕਰਕੇ ਇਹ ਪਵਿੱਤਰ ਸਥਾਨ ਦਹਾਕਿਆਂ ਤੋਂ ਸਮਾਜ ਨੂੰ ਦਿਸ਼ਾ ਦਿੰਦਾ ਰਿਹਾ ਹੈ । ਖਾਸ ਤੌਰ ‘ਤੇ ਇੱਕ ਸਿੱਖਿਅਤ ਅਤੇ ਸਮਾਨ ਅਵਸਰਾਂ ਵਾਲੇ ਸਮਾਜ ਦੇ ਨਿਰਮਾਣ ਦੀ ਗੰਗਾ ਇੱਥੋਂ ਨਿਰੰਤਰ ਵਹਿੰਦੀ ਰਹੀ ਹੈ । ਆਪਣੇ ਜੀਵਨਕਾਲ ਵਿੱਚ, ਸੁਆਮੀ ਜੀ ਨੇ ਜਿੰਨੇ ਲੋਕਾਂ ਦੀ ਜ਼ਿੰਦਗੀ ਉੱਤੇ ਪ੍ਰਭਾਵ ਪਾਇਆ , ਉਹੋ ਜਿਹਾ ਘੱਟ ਹੀ ਦੇਖਣ ਨੂੰ ਮਿਲਦਾ ਹੈ । ਇਹ ਮੇਰਾ ਸੁਭਾਗ ਹੈ ਕਿ ਸ੍ਰੀ ਸ੍ਰੀ ਸਿਵਕੁਮਾਰ ਜੀ ਦੀ ਯਾਦ ਵਿੱਚ ਬਣਨ ਵਾਲੇ ਮਿਊਜ਼ੀਅਮ ਦਾ ਨੀਂਹ ਪੱਥਰ ਰੱਖਣ ਦਾ ਅਵਸਰ ਮਿਲਿਆ । ਇਹ ਮਿਊਜ਼ੀਅਮ , ਨਾ ਸਿਰਫ ਲੋਕਾਂ ਨੂੰ ਪ੍ਰੇਰਣਾ ਦੇਵੇਗਾ , ਬਲਕਿ ਸਮਾਜ ਅਤੇ ਦੇਸ਼ ਦੇ ਪੱਧਰ ਉੱਤੇ ਸਾਨੂੰ ਦਿਸ਼ਾ ਦੇਣ ਦਾ ਵੀ ਕੰਮ ਕਰੇਗਾ । ਮੈਂ ਪੂਜਨੀਕ ਸੁਆਮੀ ਜੀ ਨੂੰ ਫਿਰ ਤੋਂ : ਯਾਦ ਕਰਦੇ ਹੋਏ ਉਨ੍ਹਾਂ ਦੇ ਚਰਨਾਂ ਵਿੱਚ ਨਮਨ ਕਰਦਾ ਹਾਂ । ਸਾਥੀਓ , ਮੈਂ ਇੱਥੇ ਅਜਿਹੇ ਸਮੇਂ ਵਿੱਚ ਆਇਆ ਹਾਂ ਜਦੋਂ ਕਰਨਾਟਕਾ ਦੀ ਧਰਤੀ ਤੋਂ ਇੱਕ ਹੋਰ ਮਹਾਨ ਸੰਤ ਦਾ ਸਾਥ ਛੁਟ ਗਿਆ ਹੈ । ਪੇਜਾਵਰ ਮਠ ਦੇ ਪ੍ਰਮੁੱਖ ਵਿਸ਼ਵੇਸ਼ ਤੀਰਥ ਸੁਆਮੀ ਦਾ ਦੇਹ ਤਿਆਗਣਾ (ਅਕਾਲ ਚਲਾਣਾ) ਭਾਰਤ ਦੇ ਸਮਾਜ ਲਈ ਇੱਕ ਕਮੀ ਪੈਦਾ ਕਰ ਗਿਆ ਹੈ । ਸਾਡੇ ਅਧਿਆਤਮਿਕ ਅਤੇ ਸਮਾਜਿਕ ਜੀਵਨ ਦੇ ਅਜਿਹੇ ਥੰਮਾਂ ਦਾ ਸਾਡੇ ਵਿੱਚੋਂ ਜਾਣਾ, ਇੱਕ ਵੱਡਾ ਖ਼ਾਲੀਪਣ ਛੱਡ ਜਾਂਦਾ ਹੈ । ਅਸੀਂ ਸਰੀਰਕ ਜੀਵਨ ਦੀ ਇਸ ਗਤੀ ਨੂੰ ਤਾਂ ਨਹੀਂ ਰੋਕ ਸਕਦੇ , ਲੇਕਿਨ ਸਾਡੇ ਇਨ੍ਹਾਂ ਸੰਤਾਂ ਦੇ ਦਿਖਾਏ ਮਾਰਗ ਨੂੰ ਸਸ਼ਕਤ ਜ਼ਰੂਰ ਕਰ ਸਕਦੇ ਹਾਂ , ਮਾਨਵਤਾ ਦੀ ਸੇਵਾ ਅਤੇ ਮਾਂ ਭਾਰਤੀ ਦੀ ਸੇਵਾ ਵਿੱਚ ਖੁਦ ਨੂੰ ਸਮਰਪਿਤ ਕਰ ਸਕਦੇ ਹਾਂ । ਸਾਥੀਓ , ਇਹ ਇਸ ਲਈ ਵੀ ਅਹਿਮ ਹੈ ਕਿਉਂਕਿ ਭਾਰਤ ਨੇ ਨਵੀਂ ਊਰਜਾ ਅਤੇ ਨਵੇਂ ਉਤਸ਼ਾਹ ਦੇ ਨਾਲ 21ਵੀਂ ਸਦੀ ਦੇ ਤੀਸਰੇ ਦਹਾਕੇ ਵਿੱਚ ਪ੍ਰਵੇਸ਼ ਕੀਤਾ ਹੈ । ਤੁਹਾਨੂੰ ਯਾਦ ਹੋਵੇਗਾ ਕਿ ਬੀਤੇ ਦਹਾਕੇ ਦੀ ਸ਼ੁਰੂਆਤ ਕਿਸ ਤਰ੍ਹਾਂ ਦੇ ਮਾਹੌਲ ਨਾਲ ਹੋਈ ਸੀ । ਲੇਕਿਨ 21ਵੀਂ ਸਦੀ ਦਾ ਇਹ ਤੀਜਾ ਦਹਾਕਾ ਉਮੀਦਾਂ ਦੀਆਂ , ਆਕਾਂਖਿਆਵਾਂ ਦੀ ਮਜ਼ਬੂਤ ਨੀਂਹ ਨਾਲ ਸ਼ੁਰੂ ਹੋਇਆ ਹੈ । ਇਹ ਆਕਾਂਖਿਆ ਨਵੇਂ ਭਾਰਤ ਦੀ ਹੈ । ਇਹ ਆਕਾਂਖਿਆ ਜਵਾਨ ਸੁਪਨਿਆਂ ਦੀ ਹੈ । ਇਹ ਆਕਾਂਖਿਆ ਦੇਸ਼ ਦੀਆਂ ਭੈਣਾਂ – ਬੇਟੀਆਂ ਦੀ ਹੈ । ਇਹ ਆਕਾਂਖਿਆ ਦੇਸ਼ ਦੇ ਗ਼ਰੀਬ , ਦੱਬੇ – ਕੁਚਲੇ , ਵੰਚਿਤ , ਪੀੜਿਤ , ਪਿਛੜੇ , ਆਦਿਵਾਸੀਆਂ ਦੀ ਹੈ । ਇਹ ਆਕਾਂਖਿਆ ਕੀ ਹੈ ? ਭਾਰਤ ਨੂੰ ਸਮ੍ਰਿੱਧ (ਖੁਸ਼ਹਾਲ) , ਸਮਰੱਥ ਅਤੇ ਸਰਬਹਿਤਕਾਰੀ ਵਿਸ਼ਵਸ਼ਕਤੀ ਦੇ ਰੂਪ ਵਿੱਚ ਦੇਖਣ ਦੀ ਹੈ । ਦੁਨੀਆ ਦੇ ਨਕਸ਼ੇ ‘ਤੇ ਭਾਰਤ ਨੂੰ ਆਪਣੇ ਸੁਭਾਵਿਕ ਸਥਾਨ ਨੂੰ ਪ੍ਰਤਿਸ਼ਠਾਪਿਤ ਹੁੰਦੇ ਹੋਏ ਦੇਖਣ ਦੀ। ਸਾਥੀਓ , ਇਸ ਆਕਾਂਖਿਆ ਨੂੰ ਪੂਰਾ ਕਰਨ ਲਈ , ਰਾਸ਼ਟਰ ਦੇ ਰੂਪ ਵਿੱਚ ਵੱਡੇ ਪਰਿਵਰਤਨਾਂ ਨੂੰ ਦੇਸ਼ ਦੇ ਲੋਕਾਂ ਨੇ ਸਰਬਉੱਚ ਪਹਿਲ ਦਿੱਤੀ ਹੈ । ਹੁਣ ਇਹ ਹਰ ਭਾਰਤੀ ਦਾ ਮਾਨਸ (ਮਨੋਸਥਿਤੀ) ਬਣ ਚੁੱਕਿਆ ਹੈ ਕਿ ਵਿਰਾਸਤ ਵਿੱਚ ਜੋ ਸਮੱਸਿਆਵਾਂ ਸਾਨੂੰ ਮਿਲੀਆਂ ਹਨ , ਉਨ੍ਹਾਂ ਨੂੰ ਹੱਲ ਕਰਨਾ ਹੀ ਹੋਵੇਗਾ । ਸਮਾਜ ਵਿੱਚੋਂ ਵਾਲਾ ਇਹੀ ਸੰਦੇਸ਼ ਸਾਡੀ ਸਰਕਾਰ ਨੂੰ ਵੀ ਪ੍ਰੇਰਿਤ ਕਰਦਾ ਹੈ , ਪ੍ਰੋਤਸਾਹਿਤ ਕਰਦਾ ਹੈ। ਇਹੀ ਕਾਰਨ ਹੈ ਕਿ 2014 ਦੇ ਬਾਅਦ ਤੋਂ ਹੀ ਆਮ ਭਾਰਤੀ ਦੇ ਜੀਵਨ ਵਿੱਚ ਸਾਰਥਕ ਪਰਿਵਰਤਨ ਲਿਆਉਣ ਵਾਲੇ ਲਾਮਿਸਾਲ ਯਤਨ ਦੇਸ਼ ਨੇ ਕੀਤੇ ਹਨ। ਬੀਤੇ ਸਾਲ ਨੇ ਤਾਂ ਇੱਕ ਸਮਾਜ ਦੇ ਰੂਪ ਵਿੱਚ , ਇੱਕ ਰਾਸ਼ਟਰ ਦੇ ਰੂਪ ਵਿੱਚ ਸਾਡੇ ਉਨ੍ਹਾਂ ਯਤਨਾਂ ਨੂੰ ਸਿਖਰ ‘ਤੇ ਪਹੁੰਚਾਇਆ ਹੈ । ਅੱਜ , ਦੇਸ਼ ਨੂੰ ਖੁੱਲ੍ਹੇ ਵਿੱਚ ਪਖਾਨੇ ਜਾਣ ਤੋਂ ਮੁਕਤੀ ਦਾ ਸੰਕਲਪ ਸਿੱਧ ਹੋ ਰਿਹਾ ਹੈ । ਦੇਸ਼ ਦੀਆਂ ਗ਼ਰੀਬ ਭੈਣਾਂ ਨੂੰ ਧੂੰਏਂ ਤੋਂ ਮੁਕਤੀ ਦਾ ਸੰਕਲਪ ਸਿੱਧ ਹੋ ਰਿਹਾ ਹੈ । ਦੇਸ਼ ਦੇ ਹਰ ਕਿਸਾਨ ਪਰਿਵਾਰ ਨੂੰ ਸਿੱਧੀ ਮਦਦ, ਖੇਤ ਮਜ਼ਦੂਰਾਂ , ਮਜ਼ਦੂਰਾਂ , ਛੋਟੇ ਵਪਾਰੀਆਂ ਨੂੰ ਸਮਾਜਿਕ ਸੁਰੱਖਿਆ ਦਾ , ਪੈਂਸ਼ਨ ਜਿਹੀ ਵਿਵਸਥਾ ਨਾਲ ਜੋੜਨ ਦਾ ਸੰਕਲਪ ਸਿੱਧ ਹੋ ਰਿਹਾ ਹੈ । ਆਤੰਕਵਾਦ ਦੇ ਵਿਰੁੱਧ ਭਾਰਤ ਦੀ ਨੀਤੀ ਅਤੇ ਰੀਤੀ ਵਿੱਚ ਬਦਲਾਅ ਦਾ ਸੰਕਲਪ ਵੀ ਸਿੱਧ ਹੋ ਰਿਹਾ ਹੈ । ਜੰਮੂ ਕਸ਼ਮੀਰ ਤੋਂ ਆਰਟੀਕਲ 370 ਨੂੰ ਹਟਾ ਕੇ ਉੱਥੋਂ ਦੇ ਜੀਵਨ ਤੋਂ ਸੰਤਾਪ ਅਤੇ ਅਨਿਸ਼ਚਿਤਤਾ ਨੂੰ ਦੂਰ ਕਰਨ ਦਾ, ਜੰਮੂ – ਕਸ਼ਮੀਰ ਅਤੇ ਲੱਦਾਖ ਦੇ ਲੋਕਾਂ ਦੀ ਅਗਵਾਈ ਵਿੱਚ ਵਿਕਾਸ ਦੇ ਨਵੇਂ ਯੁੱਗ ਦੀ ਸ਼ੁਰੂਆਤ ਦਾ ਸੰਕਲਪ ਵੀ ਸਿੱਧ ਹੋ ਰਿਹਾ ਹੈ । ਅਤੇ ਇਨ੍ਹਾਂ ਸਭ ਦਰਮਿਆਨ , ਭਗਵਾਨ ਰਾਮ ਦੇ ਜਨਮ ਸਥਾਨ ਉੱਤੇ ਇੱਕ ਸ਼ਾਨਦਾਰ ਮੰਦਿਰ ਦਾ ਰਾਹ ਵੀ ਪੂਰੀ ਸ਼ਾਂਤੀ ਅਤੇ ਸਹਿਯੋਗ ਨਾਲ ਪੱਧਰਾ ਹੋ ਚੁੱਕਿਆ ਹੈ । ਸਾਥੀਓ, ਕੁਝ ਹਫਤੇ ਪਹਿਲਾਂ ਹੀ ਸਾਡੇ ਲੋਕਤੰਤਰ ਦੀ ਸਭ ਤੋਂ ਵੱਡੀ ਸੰਸਥਾ, ਸਾਡੀ ਸੰਸਦ ਨੇ ਸਿਟੀਜ਼ਨਸ਼ਿਪ ਅਮੈਂਡਮੈਂਟ ਐਕਟ ਬਣਾਉਣ ਦਾ ਵੀ ਇਤਿਹਾਸਿਕ ਕਾਰਜ ਕੀਤਾ ਹੈ । ਲੇਕਿਨ ਕਾਂਗਰਸ ਦੇ ਲੋਕ , ਉਨ੍ਹਾਂ ਦੇ ਸਾਥੀ ਦਲ ਅਤੇ ਉਨ੍ਹਾਂ ਦਾ ਬਣਾਇਆ ਈਕੋਸਿਸਟਮ , ਭਾਰਤ ਦੀ ਸੰਸਦ ਦੇ ਖ਼ਿਲਾਫ਼ ਹੀ ਉਠ ਖੜ੍ਹਾ ਹੋਇਆ ਹੈ । ਜਿਸ ਤਰ੍ਹਾਂ ਦੀ ਨਫਰਤ ਉਹ ਸਾਡੇ ਲੋਕਾਂ ਨਾਲ ਕਰਦੇ ਹਨ, ਵੈਸਾ ਹੀ ਸੁਰ ਹੁਣ ਦੇਸ਼ ਦੀ ਸੰਸਦ ਦੇ ਖ਼ਿਲਾਫ਼ ਦਿਖ ਰਿਹਾ ਹੈ । ਇਨ੍ਹਾਂ ਲੋਕਾਂ ਨੇ ਭਾਰਤ ਦੀ ਸੰਸਦ ਦੇ ਖਿਲਾਫ਼ ਹੀ ਅੰਦੋਲਨ ਸ਼ੁਰੂ ਕਰ ਦਿੱਤਾ ਹੈ । ਇਹ ਲੋਕ ਪਾਕਿਸਤਾਨ ਤੋਂ ਆਏ ਦੱਬੇ ਕੁਚਲੇ- ਪੀੜਿਤਾਂ – ਸ਼ੋਸ਼ਿਤਾਂ ਦੇ ਹੀ ਖ਼ਿਲਾਫ਼ ਅੰਦੋਲਨ ਕਰ ਰਹੇ ਹਨ। ਸਾਥੀਓ , ਪਾਕਿਸਤਾਨ ਦਾ ਜਨਮ ਧਰਮ ਦੇ ਅਧਾਰ ਉੱਤੇ ਹੋਇਆ ਸੀ । ਦੇਸ਼, ਧਰਮ ਦੇ ਅਧਾਰ ‘ਤੇ ਵੰਡਿਆ ਸੀ । ਅਤੇ ਵੰਡ ਦੇ ਸਮੇਂ ਤੋਂ ਹੀ ਪਾਕਿਸਤਾਨ ਵਿੱਚ ਦੂਜੇ ਧਰਮ ਦੇ ਲੋਕਾਂ ਨਾਲ ਜ਼ੁਲਮ ਸ਼ੁਰੂ ਹੋ ਗਿਆ ਸੀ । ਸਮੇਂ ਦੇ ਨਾਲ ਪਾਕਿਸਤਾਨ ਵਿੱਚ ਚਾਹੇ ਹਿੰਦੂ ਹੋਣ , ਸਿੱਖ ਹੋਣ , ਈਸਾਈ ਹੋਣ , ਜੈਨ ਹੋਣ , ਉਨ੍ਹਾਂ ਉੱਤੇ ਧਰਮ ਦੇ ਅਧਾਰ ਉੱਤੇ ਅੱਤਿਆਚਾਰ ਵਧਿਆ ਹੀ ਹੈ । ਹਜ਼ਾਰਾਂ ਅਜਿਹੇ ਲੋਕਾਂ ਨੂੰ ਉੱਥੋਂ ਆਪਣਾ ਘਰ ਛੱਡ ਕੇ ਸ਼ਰਨਾਰਥੀ ਦੇ ਰੂਪ ਵਿੱਚ ਭਾਰਤ ਆਉਣਾ ਪਿਆ ਹੈ । ਪਾਕਿਸਤਾਨ ਨੇ ਹਿੰਦੂਆਂ ਉੱਤੇ ਜ਼ੁਲਮ ਕੀਤਾ , ਸਿੱਖਾਂ ਉੱਤੇ ਜ਼ੁਲਮ ਕੀਤਾ , ਜੈਨ ਅਤੇ ਇਸਾਈਆਂ ਉੱਤੇ ਜ਼ੁਲਮ ਕੀਤਾ , ਲੇਕਿਨ ਕਾਂਗਰਸ ਅਤੇ ਉਸ ਦੇ ਸਾਥੀ , ਪਾਕਿਸਤਾਨ ਦੇ ਖ਼ਿਲਾਫ਼ ਨਹੀਂ ਬੋਲਦੇ । ਅੱਜ ਹਰ ਦੇਸ਼ਵਾਸੀ ਦੇ ਮਨ ਵਿੱਚ ਸਵਾਲ ਹੈ ਕਿ ਜੋ ਲੋਕ ਪਾਕਿਸਤਾਨ ਤੋਂ ਆਪਣੀ ਜਾਨ ਬਚਾਉਣ ਦੇ ਲਈ , ਆਪਣੀਆਂ ਬੇਟੀਆਂ ਦੀ ਜ਼ਿੰਦਗੀ ਬਚਾਉਣ ਲਈ ਇੱਥੇ ਆਏ ਹਨ , ਉਨ੍ਹਾਂ ਦੇ ਖ਼ਿਲਾਫ਼ ਤਾਂ ਜਲੂਸ ਕੱਢੇ ਜਾ ਰਹੇ ਹਨ ਲੇਕਿਨ ਜਿਸ ਪਾਕਿਸਤਾਨ ਨੇ ਉਨ੍ਹਾਂ ਓੱਤੇ ਇਹ ਜ਼ੁਲਮ ਕੀਤਾ , ਉਸ ਦੇ ਖ਼ਿਲਾਫ਼ ਇਨ੍ਹਾਂ ਲੋਕਾਂ ਦੇ ਮੂੰਹ ਉੱਤੇ ਤਾਲੇ ਕਿਉਂ ਲੱਗੇ ਹੋਏ ਹਨ ? ਸਾਡਾ ਇਹ ਫਰਜ਼ ਬਣਦਾ ਹੈ ਕਿ ਪਾਕਿਸਤਾਨ ਤੋਂ ਆਏ ਸ਼ਰਨਾਰਥੀਆਂ ਦੀ ਮਦਦ ਕਰੀਏ , ਉਨ੍ਹਾਂ ਦੇ ਨਾਲ ਖੜ੍ਹੇ ਨਜ਼ਰ ਆਈਏ । ਸਾਡਾ ਇਹ ਫਰਜ਼ ਬਣਦਾ ਹੈ ਕਿ ਪਾਕਿਸਤਾਨ ਵਲੋਂ ਆਏ ਹਿੰਦੂਆਂ ਨੂੰ , ਦੱਬੇ – ਕੁਚਲੇ – ਪੀੜਿਤਾਂ – ਸ਼ੋਸ਼ਿਤਾਂ ਨੂੰ ਉਨ੍ਹਾਂ ਦੇ ਨਸੀਬ ਉੱਤੇ ਨਾ ਛੱਡੀਏ , ਉਨ੍ਹਾਂ ਦੀ ਮਦਦ ਕਰੀਏ । ਸਾਡਾ ਇਹ ਫਰਜ਼ ਬਣਦਾ ਹੈ ਕਿ ਪਾਕਿਸਤਾਨ ਤੋਂ ਆਏ ਸਿੱਖਾਂ ਨੂੰ ਉਨ੍ਹਾਂ ਦੇ ਨਸੀਬ ਉੱਤੇ ਨਾ ਛੱਡੀਏ , ਉਨ੍ਹਾਂ ਦੀ ਮਦਦ ਕਰੀਏ । ਸਾਡਾ ਇਹ ਫਰਜ ਬਣਦਾ ਹੈ ਕਿ ਪਾਕਿਸਤਾਨ ਵੱਲੋਂ ਆਏ ਜੈਨ ਅਤੇ ਈਸਾਈਆਂ ਨੂੰ ਉਨ੍ਹਾਂ ਦੇ ਨਸੀਬ ਉੱਤੇ ਨਾ ਛੱਡੀਏ , ਉਨ੍ਹਾਂ ਦੀ ਮਦਦ ਕਰੀਏ । ਸਾਥੀਓ , ਜੋ ਲੋਕ ਅੱਜ ਭਾਰਤ ਦੀ ਸੰਸਦ ਦੇ ਖ਼ਿਲਾਫ਼ ਅੰਦੋਲਨ ਕਰ ਰਹੇ ਹਨ , ਮੈਂ ਉਨ੍ਹਾਂਨੂੰ ਕਹਿਣਾ ਚਾਹੁੰਦਾ ਹਾਂ ਕਿ ਅੱਜ ਜ਼ਰੂਰਤ ਅੰਤਰਰਾਸ਼ਟਰੀ ਪੱਧਰ ਉੱਤੇ ਪਾਕਿਸਤਾਨ ਦੀ ਇਸ ਹਰਕਤ ਨੂੰ ਬੇਨਕਾਬ ਕਰਨ ਦੀ ਹੈ । ਅਗਰ ਤੁਸੀਂ ਅੰਦੋਲਨ ਕਰਨਾ ਹੀ ਹੈ ਤਾਂ ਪਾਕਿਸਤਾਨ ਦੇ ਪਿਛਲੇ 70 ਵਰ੍ਹਿਆਂ ਦੇ ਕਾਰਨਾਮਿਆਂ ਦੇ ਖ਼ਿਲਾਫ਼ ਆਵਾਜ਼ ਉਠਾਓ । ਅਗਰ ਤੁਸੀਂ ਨਾਅਰੇ ਲਗਾਉਣੇ ਹੀ ਹਨ ਤਾਂ ਪਾਕਿਸਤਾਨ ਵਿੱਚ ਜਿਸ ਤਰ੍ਹਾਂ ਘੱਟ – ਗਿਣਤੀਆਂ ‘ਤੇ ਜ਼ੁਲਮ ਹੋ ਰਿਹਾ ਹੈ , ਉਸ ਨਾਲ ਜੁੜੇ ਨਾਅਰੇ ਲਗਾਓ । ਅਗਰ ਤੁਸੀਂ ਜਲੂਸ ਕੱਢਣਾ ਹੀ ਹੈ ਤਾਂ ਪਾਕਿਸਤਾਨ ਤੋਂ ਆਏ ਹਿੰਦੂਆਂ – ਦੱਬੇ ਕੁਚਲੇ – ਪੀੜਿਤ – ਸ਼ੋਸ਼ਿਤਾਂ ਦੇ ਸਮਰਥਨ ਵਿੱਚ ਜਲੂਸ ਕੱਢੋ । ਅਗਰ ਤੁਸੀਂ ਧਰਨਾ ਦੇਣਾ ਹੀ ਹੈ , ਤਾਂ ਪਾਕਿਸਤਾਨ ਦੇ ਖ਼ਿਲਾਫ਼ ਧਰਨਾ ਦਿਓ । ਸਾਥੀਓ , ਸਾਡੀ ਸਰਕਾਰ , ਦੇਸ਼ ਦੇ ਸਾਹਮਣੇ ਚਲੀਆਂ ਆ ਰਹੀਆਂ ਦਹਾਕਿਆਂ ਪੁਰਾਣੀਆਂ ਚੁਣੌਤੀਆਂ ਦਾ ਸਮਾਧਾਨ ਕਰਨ ਲਈ ਦਿਨ ਰਾਤ ਇੱਕ ਕਰ ਰਹੀ ਹੈ । ਦੇਸ਼ ਦੇ ਲੋਕਾਂ ਦਾ ਜੀਵਨ ਅਸਾਨ ਹੋਵੇ , ਇਹ ਸਾਡੀ ਪਹਿਲ ਹੈ । ਦੇਸ਼ ਦੇ ਹਰ ਗ਼ਰੀਬ ਕੋਲ ਪੱਕੀ ਛੱਤ ਹੋਵੇ , ਹਰ ਘਰ ਵਿੱਚ ਗੈਸ ਕਨੈਕਸ਼ਨ ਹੋਵੇ , ਹਰ ਘਰ ਵਿੱਚ ਪਾਈਪ ਰਾਹੀਂ ਪਾਣੀ ਪਹੁੰਚੇ , ਹਰ ਵਿਅਕਤੀ ਨੂੰ ਸਿਹਤ ਸੁਵਿਧਾ ਸੁਲੱਭ ਅਸਾਨ ਹੋਵੇ , ਹਰ ਵਿਅਕਤੀ ਦੇ ਪਾਸ ਬੀਮਾ ਸੁਰੱਖਿਆ ਕਵਚ ਹੋਵੇ , ਹਰ ਪਿੰਡ ਵਿੱਚ ਬਰਾਡਬੈਂਡ ਹੋਵੇ , ਅਜਿਹੇ ਅਨੇਕ ਟੀਚਿਆਂ ਉੱਤੇ ਅਸੀਂ ਕੰਮ ਕਰ ਰਹੇ ਹਾਂ । ਵਰ੍ਹੇ 2014 ਵਿੱਚ ਜਦੋਂ ਮੈਂ ਤੁਹਾਨੂੰ ਸਵੱਛ ਭਾਰਤ ਅਭਿਯਾਨ ਵਿੱਚ ਹਿੱਸੇਦਾਰੀ ਦੀ ਪ੍ਰਾਰਥਨਾ ਕੀਤੀ, ਤਾਂ ਤੁਸੀਂ ਪੂਰੀ ਸਮਰੱਥਾ ਨਾਲ ਹੱਥ ਅੱਗੇ ਵਧਾਇਆ ਸੀ । ਤੁਹਾਡੇ ਜਿਹੇ ਕਰੋੜਾਂ ਸਾਥੀਆਂ ਦੇ ਸਹਿਯੋਗ ਦੇ ਕਾਰਨ ਹੀ ਗਾਂਧੀ ਜੀ ਦੀ 150ਵੀਂ ਜਯੰਤੀ ਉੱਤੇ ਭਾਰਤ ਨੇ ਖੁਦ ਨੂੰ ਖੁੱਲ੍ਹੇ ਵਿੱਚ ਪਖਾਨੇ ਜਾਣ ਤੋਂ ਮੁਕਤ ਕਰ ਦਿੱਤਾ । ਅੱਜ ਮੈਂ ਸੰਤ ਸਮਾਜ ਤੋਂ 3 ਸੰਕਲਪਾਂ ਵਿੱਚ ਸਰਗਰਮ ਸਹਿਯੋਗ ਚਾਹੁੰਦਾ ਹਾਂ । ਪਹਿਲਾ – ਆਪਣੇ ਕਰਤੱਵਾਂ ਅਤੇ ਜ਼ਿੰਮੇਵਾਰੀਆਂ ਨੂੰ ਮਹੱਤਵ ਦੇਣ ਦੇ ਆਪਣੇ ਪੁਰਾਤਨ ਸੱਭਿਆਚਾਰ ਨੂੰ ਅਸੀਂ ਫਿਰ ਮਜ਼ਬੂਤ ਕਰਨਾ ਹੈ , ਲੋਕਾਂ ਨੂੰ ਇਸ ਬਾਰੇ ਲਗਾਤਾਰ ਜਾਗ੍ਰਿਤ (ਜਾਗਰੂਕ) ਕਰਨਾ ਹੈ । ਦੂਜਾ, ਪ੍ਰਕਿਰਤੀ ਅਤੇ ਵਾਤਾਵਰਣ ਦੀ ਰੱਖਿਆ । ਅਤੇ ਤੀਜਾ, ਜਲ ਸੰਭਾਲ਼ , ਜਲ ਇਕੱਤਰੀਕਰਨ ਲਈ ਜਨਜਾਗਰਣ ਵਿੱਚ ਸਹਿਯੋਗ। ਸਾਥੀਓ , ਭਾਰਤ ਨੇ ਹਮੇਸ਼ਾ ਸੰਤਾਂ ਨੂੰ , ਰਿਸ਼ੀਆਂ ਨੂੰ , ਗੁਰੂਆ ਨੂੰ ਸਹੀ ਮਾਰਗ ਲਈ ਇੱਕ ਪ੍ਰਕਾਸ਼ ਦੇ ਥੰਮ੍ਹ ਦੇ ਰੂਪ ਵਿੱਚ ਦੇਖਿਆ ਹੈ । ਨਿਊ ਇੰਡੀਆ ਵਿੱਚ ਵੀ ਸਿੱਦਾਗੰਗਾ ਮਠ , ਅਧਿਆਤਮ ਅਤੇ ਆਸਥਾ ਨਾਲ ਜੁੜੇ ਦੇਸ਼ ਦੇ ਹਰ ਨਿਰਦੇਸ਼ਨ ਦੀ ਭੂਮਿਕਾ ਅਹਿਮ ਹੈ । ਆਪ ਸਾਰੇ ਸੰਤਾਂ ਦਾ ਅਸ਼ੀਰਵਾਦ , ਸਾਡੇ ਸਾਰਿਆਂ ਉੱਤੇ ਬਣਿਆ ਰਹੇ , ਤੁਹਾਡੇ ਅਸ਼ੀਰਵਾਦ ਨਾਲ ਅਸੀਂ ਆਪਣੇ ਸੰਕਲਪਾਂ ਨੂੰ ਸਿੱਧ ਕਰੀਏ , ਇਸ ਕਾਮਨਾ ਨਾਲ ਮੈਂ ਆਪਣੀ ਗੱਲ ਸਮਾਪਤ ਕਰਦਾ ਹਾਂ । ਤੁਹਾਡਾ ਸਾਰਿਆਂ ਦਾ ਬਹੁਤ – ਬਹੁਤ ਆਭਾਰ ! ਭਾਰਤ ਮਾਤਾ ਕੀ ਜੈ !